የጀርመን ባለሃብቶች በኢትዮጵያ የተለያዩ የሥራ ዘርፎች እንዲሠማሩ ጥሪ ቀረበ
የጀርመን ባለሃብቶች በኢትዮጵያ የተለያዩ የሥራ ዘርፎች መሠማራት እንደሚችሉ የኤፌዴሪ የውጭ  ጉዳይ  ሚንስትር ዲኤታ ዶክተር አክሊሉ  ኃይለሚካኤል ጥሪ አቀረቡ ።  የኢፌዴሪ የውጭ ጉዳይ ሚኒስትር ዴኤታ ዶክተር  አክሊሉ ኃይለሚካኤል ከጀርመን-አፍሪካ የቢዝነስ ማህበር ሊቀመንበር ዶክተር ስቴቨን ላይቢንግ ጋር በተለያዩ ጉዳዮች ላይ ተወያይተዋል፡፡ ዶክተር አክሊሉ ኃይለሚካኤል ባደረጉት ንግግር የሁለቱ አገሮች ግንኙነት ጠንካራ መሆኑን በመጠቆም፣  የጀርመን ባለሃብቶች በአገራችን  የተለያዩ የኢንቨስተመንት ዘርፎች ላይ እንዲሰማሩ ጥሪ አቅርበዋል፡፡አገራችን ለማኒፋክቸሪንግ፣ ለኬሚካል፣ ለፋርማሴቲካል እንዲሁም ለታዳሽ ኃይል ዘርፎች ከፍተኛ ትኩረት እንደምትሰጥ በመጠቆም የጀርመን ባለሃብቶች በእነዚህና በሌሎች  ዘርፎች ላይ መዋዕለ ንዋያቸውን ማፍሰስ እንደሚችሉ ገልጸዋል፡፡ዶክተር ስቴቨን በበኩላቸው ኢትዮጵያ የታዳሽ ኃይል በተለይም የሃይድሮ ኤሌክትሪክ፣ የንፋስ፣ የጅአተርማል እና የፀሃይ ሃይል ለማመንጨት አመች አገር መሆኗን በመጠቆም የጀርመን ባለሃብቶች በዚሁ ዘርፍ ለመሠማራት ፍላጎት ያላቸው መሆኑን ገልጸዋል፡፡ኢትዮጵያ ፈጣን እድገት በማስመዝገብ ላይ ያለች አገር መሆኗ የጀርመን ባለሃብቶችን ቀልብ የሳበ መሆኑን ጠቅሰው ለተግባራዊነቱ የቻሉትን ሁሉ እንደሚያደርጉ ተናግረዋል፡፡የጀርመን -አፍሪካ የቢዝነስ ማህበር እ.ኤ.አ በ1934 የተመሠረተ ሲሆን ከ600 በላይ አባላት አሉት፡፡ 